**Ministru kabineta rīkojuma projekta**

**„Par Centrālās medicīnas ētikas komitejas personālsastāvu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta rīkojuma projekts „Par Centrālās medicīnas ētikas komitejas personālsastāvu” (turpmāk – Rīkojuma projekts) izstrādāts saskaņā ar Ārstniecības likuma 15.pantā noteikto.  |
| 2.  | Pašreizējā situācija un problēmas, kuru risināšanai tiesību akta projekts iztrādāts, tiesiskā regulējuma mērķis un būtība | Saskaņā ar Ministru kabineta 1998.gada 13.janvāra noteikumos Nr.9 „Centrālās medicīnas ētikas komitejas nolikums” noteikto Centrālās medicīnas ētikas komitejas (turpmāk – CMĒK) ir koleģiāla konsultatīva institūcija, kas izskata uz sociālajām problēmām attiecināmos biomedicīniskā progresa ētikas jautājumus.Atbilstoši Ārstniecības likuma 15.pantā noteiktajam CMĒK personālsastāvu apstiprina Ministru kabinets pēc Veselības ministrijas priekšlikuma.Ministru kabineta 1998.gada 13.janvāra noteikumi Nr.9 „Centrālās medicīnas ētikas komitejas nolikums” paredz, ka CMĒK sastāvā ir pārstāvēta Rīgas Stradiņa universitāte, Latvijas Zinātņu padome, Latvijas Universitātes Eksperimentālās un klīniskās medicīnas institūts, Latvijas Ārstu biedrība (2 personas), Latvijas Ārstniecības personu profesionālo organizāciju savienība, Latvijas Māsu asociācija, Latvijas Farmaceitu biedrība, Latvijas Invalīdu biedrība, Latvijas Pensionāru federācija un Latvijas Evaņģēliski luteriskās Baznīcas Konsistorija. Vienlaikus atsevišķi ilggadēji CMĒK locekļi izteica lūgumu atbrīvot viņus no aktīvas līdzdalības CMĒK. Ņemot vērā minēto, kā arī pieaugušo pētījumu skaitu genoma izpētē, kuru izvērtēšana prasa papildus zināšanas cilvēka genoma jomā, CMĒK sanāksmē tika pieņemts lēmums par nepieciešamību aktualizēt CMĒK personālsastāvu. Atbilstoši CMĒK pārstāvēto institūciju un ģenētiskajā jomā darbojošos institūciju sniegtajai informācijai tika sagatavots un 2014.gada 18.septembra Valsts sekretāru sanāksmē izsludināts Ministru kabineta noteikumu projekts „Grozījumi Ministru kabineta 1998.gada 13.janvāra noteikumos Nr.9 „Centrālās medicīnas ētikas komitejas nolikums”” (VSS-853) (turpmāk – Noteikumu projekts), precizējot informāciju par CMĒK pārstāvētajām institūcijām un paredzot, ka CMĒK ir iekļauti 2 pārstāvji no Veselības ministrijas un Latvijas Ārstu biedrības, kā arī pa pārstāvim no Rīgas Stradiņa universitātes, Latvijas Zinātņu padomes, Latvijas Universitātes, Latvijas Ārstniecības personu profesionālo organizāciju savienības, Latvijas Māsu asociācijas, Latvijas Farmaceitu biedrības, Latvijas Cilvēku ar īpašajām vajadzībām sadarbības organizācijas SUSTENTO, Latvijas Pensionāru federācijas, Latvijas Evaņģēliski luteriskās baznīcas un APP „Latvijas Biomedicīnas pētījumu un studiju centrs”. Noteikumu projekta tālāku virzību bez iebildumiem ir atbalstījušas visas saskaņojošās institūcijas.Līdz ar to, kvalitatīvai un nepārtrauktai CMĒK darbības nodrošināšanai, paredzot Noteikumu projektā minēto institūciju deleģēto pārstāvju aktīvu līdzdalību CMĒK sastāvā, nepieciešams izstrādāt Rīkojuma projektu. Ņemot vērā, ka veicamie grozījumi pārsniedz 50% no teksta apjoma, saskaņā ar juridiski tehniskajām prasībām ir nepieciešams izdot jaunu rīkojumu. Līdz ar to Rīkojuma projekts paredz atzīt par spēku zaudējušu Ministru kabineta 2009.gada 30.jūnija rīkojumu Nr.419 „Par Centrālās medicīnas ētikas komitejas personālsastāvu” un izdot jaunu rīkojumu atbilstoši Ārstniecības likuma 15.pantā noteiktajam.Atbilstoši Rīkojuma projektā noteiktajam, CMĒK ir iekļauti pārstāvji no Veselības ministrijas, Rīgas Stradiņa universitātes, Latvijas Zinātņu padomes, Latvijas Universitātes, Latvijas Ārstu biedrības, Latvijas Ārstniecības personu profesionālo organizāciju savienības, Latvijas Māsu asociācijas, Latvijas Farmaceitu biedrības, Latvijas Cilvēku ar īpašajām vajadzībām sadarbības organizācijas SUSTENTO, Latvijas Pensionāru federācijas, Latvijas Evanģēliski luteriskās baznīcas un APP „Latvijas Biomedicīnas pētījumu un studiju centrs”, kuri izskatīs uz sociālajām problēmām attiecināmos biomedicīniskā progresa ētikas jautājumus, nodrošinot pilnvērtīgu un detalizētu jautājumu izvērtēšanu un viedokļa sniegšanu. |
| 3.  | Projekta izstrādē iesaistītās institūcijas | Nav |
| 4.  | Cita informācija | Nav  |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Rīkojuma projektu Veselības ministrijas ir Noteikumu projektu (izsludināts Valsts sekretāru 2014.gada 18.septembra sanāksme (prot. Nr.36, 18.§, VSS-853)), ar kuru tiek precizētas CMĒK pārstāvētās institūcijas. Paredzēts, ka Rīkojuma projekts un Noteikumu projekts stāsies spēkā vienlaicīgi. |
| 2. | Atbildīgā institūcija |  Veselības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija ir ievietota Veselības ministrijas mājas lapā.  |
| 2. | Sabiedrības līdzdalība projekta izstrādē | Informācija ir ievietota Veselības ministrijas mājas lapā.  |
| 3. | Sabiedrības līdzdalības rezultāti | Par projekta redakciju nav saņemti priekšlikumi vai iebildumi |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | CMĒK pārstāvētās institūcijas - Rīgas Stradiņa universitāte, Latvijas Zinātņu padome, Latvijas Universitāte, Latvijas Ārstu biedrība, Latvijas Ārstniecības personu profesionālo organizāciju savienība, Latvijas Māsu asociācija, Latvijas Farmaceitu biedrība, Latvijas Cilvēku ar īpašajām vajadzībām sadarbības organizācija SUSTENTO, Latvijas Pensionāru federācija, Latvijas Evanģēliski luteriskā Baznīca un APP „Latvijas Biomedicīnas pētījumu un studiju centrs”. |
| 2. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas II, III un V sadaļa – projekts šīs jomas neskar.*

Veselības ministra vietā

Ministru prezidente L.Straujuma

23.10.2014. 14:10

718

G.Jermacāne

67876167, guna.jermacane@vm.gov.lv